VEGA præsenterer

**Balkan-releasefest og koncert med Tako Lako i VEGA**

*Danske Tako Lako har indfundet sig på den internationale musikscene som en gypsy-ravende hvirvelvind af fest-inficerede balkanbeats.*

*Torsdag den 9. oktober har du muligheden for at høre deres nye materiale i Lille VEGA.*

**Gypsy ravende dansk kultband er tilbage med nye sange**Blot en lille uge efter danske [Tako Lako](http://www.takolako.info) udgiver deres andet album, vælter det danske band Lille VEGA med deres progressive og fest-inficerede mix af world-genrer og skramlede balkanbeats. Bandet kalder selv musikken for ”gypsy rave” og beskriver det som et umage møde mellem Gogol Bordello og Depeche Mode.

Efter at have turneret heftigt har bandet opbygget sig lidt af et kultrygte for deres liveshows, og som et af kun få danske bands har Tako Lako bl.a. spillet på den verdenskendte Glastonbury Festival.

**Hårrejsende hooks**Siden sidste år har Tako Lako gennemgået en større kreativ udvikling, hvor der er kommet nye bandmedlemmer til og gamle har forladt setuppet. Det har givet ekstra energi til de i forvejen hårdtpumpede gypsy-beats. På det nye album, *Pulse Riddle*, er de hårrejsende hooks og rave-inspirerede atmosfærer helt fremme i lydbilledet. Den amerikanske undergrundsrapper SwizZz medvirker på en af sangene. Han har sammen med sin kreative partner Hopsin skabt sig en massiv hype via deres uafhængige pladeselskab Funk Volume. Få et indtryk af det nye album med singlen ”[Remedy](https://soundcloud.com/tako-lako/remedy/s-WOAlB)”.

 **Uforglemmeligt liveshow**Tako Lakos mange shows på de største festivaler og anerkendte spillesteder herhjemme har også høstet massiv ros fra anmelderne; ”*hypnotiserer crowdet med deres unikke lyd – et stjerneskud på den europæiske musikscene*” skrev Copenhagen Post.
Engelske The Telegraph kaldte deres SPOT Festival 2013 koncert for ”*uforglemmelig*”.

En af grundene til bandets succes er, at deres tilgang ikke bare har været at blande traditionelle balkan-tunes med moderne beats. Tværtimod har de komponeret alting fra bunden i egen stil. Melodier, hook-lines og beats har derfor fået deres eget præg, der hverken er entydigt "balkan" eller "pop".

**Fakta om koncerten**
Tako Lako
Torsdag den 9. oktober kl. 21.00
Lille VEGA, Enghavevej 40, 1674 Kbh. V
Billetpris:140 kr. + gebyr
[Læs mere om koncerten med Tako Lako og køb billet](http://vega.dk/arrangementer/tako-lako-15152.html)